Diesel Hero Boxershort Cool Dark Grey Jeans Look Cool360 - UnderwearMan.nl
> Heren Ondergoed>Diesel Ondergoed>Diesel Hero Boxershort Cool Dark Grey Jeans Look Cool360
Diesel Hero Antraciet Jeans look Cool 360 Boxershort
40%Cotton 50% Polyster 10% elastaan Leon von Moltke | Leon von Moltke se blog
Posts Tagged ‘Leon von Moltke’
Lank lewe die eenvoudiges?!
Posted in Uncategorized, tagged Leon von Moltke, TT Cloete on 21/06/2011| 5 Comments »
(Ek het ‘n tydjie terug ook hieroor geskryf)
TT Cloete beskryf dit dat jou tone omkrul van lekkerlees in “die eenvoud van die eenvoudiges“:
die aarde behoort aan die eenvoudiges
die eenvoudiges se eenvoud is die sout
van hulle aarde wat strek tot in die troposfeer
alles voeg in die klein kring van die oog
en in ‘n hol hand
alles is naby en bereikbaar
daar is geen plek vir ‘n plek
bo hulle vuurmaakplek nie
hulle vra nie waar die sterre vandaan kom
en waarheen hulle op weg is nie
die ewige son en maan die sterre is daar
sedert die skepping finaal afgehandel is
klip en suurstof was van die begin af
klip en suurstof
geseënd is die eenvoudiges
hulle voer ‘n natuurlike bestaan
soos die roos in die tuin fotosintetiseer
en die dolfyn en walvis in die see biologeer
vir die eenvoudiges is woorde wat op on–
begin soos ontevrede of ongelukkig
taboe onrus is taboe en veral
onseker en onwetend
onthuts of ontwrig en ongemak
en die onbekende
woorde wat op ‘n growwe ge– begin soos geluk
of gesond en gewete is hulle skoon besit
en dié wat suutjies uitloop op –loos
soos stryd- en foutloos
die enigste konflik is die woord konflik
hulle hoef nie vir die pyn te oefen
voor die pyn opdaag en knaag nie
die eenvoudiges is tevrede met ‘n cv
so netjies verdig
dat dit inpas in ‘n grafskrif
makgemaake mossies wat vry is maar die koutjie
met kraanwater en broodkrummels verkies
(die gedig is 8 bladsye lank, so ek het maar stukkies hier kom plak)
Stupka-stories: Nat koue
Posted in Uncategorized, tagged Leon von Moltke, Stupka-stories on 08/06/2011| 3 Comments »
Die fyn winterreën sif teen die rietdak neer. Die vyeboom langs die huisie se blare vroetel opgeskrompeld onder die vaal stokkerige takke rond, met net nog die mossie wat kroeserig en windverwaaid sit en kommentaar lewer. Een slaapkamer – koos onder die bed vir laatnag as ouma se blaas vol raak, ‘n badskamer met deurgeskuurde enamel voetjiesbad. In die kassie in die badkamer, bokant die groot ou wasbak (met witgekalkte krane wat oeeeeeeeeee skree in die koperpype as jy hulle oopmaak), is ‘n pak disprins en ‘n botteltjie vicks.
Haar voetjies skuifel skuifel op die hobbelrige plankvloere wat elkeen sy eie kraak en kreun maak. Sy het net gaan sit met die potjie tee met sy wol teemussie op toe sy die klop hoor. Eers het dit geklink of die wind die ou slot heen en weer ratel. “Ja boeta, kom kom kom binne dat jy nie so nat reent nie. Kan tannie vir jou help?”
“Middag mevrou. My naam is Zdeñek, ek is van Karlovy Vary in Tjeggië, maar ek werk nou al vir ‘n paar jaar op ‘n wildsplaas daar anderkant Dwaalboom in die bosveld.”
“Goeie herre my kind, dis gans aan die anderkant van die wêreld! Wat bring jou hier in ons geweste, boonop nog in hierdie reën en wind ook. Sit dat ek vir jou ‘n koppietjie tee kan skink. Jy moet maar verskoon, die kleingoete het nou die dag my laaste mooi pierinkie gebreek, ek het nog net die een ou koppietjie. Sê weer van die bosveldse plek waar jy vandaan gekom het?”
Sy tel haar kierietjie wat die oom vir haar uit die olienhoutstomp gekerf het op, haar krom jigvingertjie met die tieroog ring sukkel om die knop vas te vat. Sy vryf oor die gehekelde kombersie wat sy nog vir Arrie wil gee en kyk op toe hy die koppie op die tafeltjie sit.
Die klein swart Welcome Dover stofie maak ‘n vrolike dreungeluidjie en die vlammetjies loer deur die windgaatjies as klein rokies by die stoofplate probeer uitkom en dan eerder die skoorsteen opskiet. Die hout is netjies in die rakkie gepak met die hopie ou Huisgenote langsaan.
“Nee jong, in hierdie kontrei praat ons nie van mevrou nie, almal ken maar vir my as tante of ouma, die skooljuffrou se huis is doeikant toe, twee blokke op daar teen die bult naby die waterpomp. Nou is die Dwaalboomse plek groot, ek het nog nooitie daarvan op RSG gehoor nie.”
“Nee mevr… tante, dis net so klein plekkie, baie soos die plattelandse dorpies van my land.
“Dankie tante, die tee sal nou heerlik smaak, ek is verskriklik nat. Julle mense dra mos nie sambrele en baadjies saam in die winter nie. Of eintlik, ek bedoel nou die boere daar bo in die bosveld.
Teen die muur hang die kerkalmanak en hy kan sien daar is hier en daar ‘n naam neergestip in netjiese regop potloodskrif, seker almal mense wat op en af in die straat bly, in hierdie dorpie sonder heinings en drade, waar al die huise so vrolik op die straat sit en lag. So anders as die kasteelmuur waar hy vandaan kom.
“O ja, eintlik hoekom ek geklop het tante, as ek nou so ongeskik mag wees terwyl ek nog tee drink. My bakkie het sonder diesel gaan staan en ek wou eintlik net kom uitvind het waar die vulstasie is.”
“Giehiehie boeta, dat jy nou allie pad van doer af kom en in onse dorpie kom loop staan, dit sal ek beslis vir ta’ Martie moet vertelle!
“Nee, nee, hier in onse ou dorpie is nie meer ‘n petrolpomp nie, díé staan al en roes van oompie Gertjan oorle’ is so paar jaar terug. Al genade is, jy sal maar seker hier moet slaap jong man. Môre kan ons vir Pieta gaan vra om jou te vat, maar vannag gaan niemand vir jou deur die drif vat met die waters nie.”
“Haai nooit mevrou, ek kan mos nie so iets doen nie, mevr… tante ken my dan skaars! Ek sal net my tee klaar drink, dan stap ek weer na my bakkie toe, ek sal ok wees daarin.”
“Jaaaa kjend, julle mannetjies van vandag, dink ook julle is te goed vir als. Maar laat ek nou vir jou vertel; vanaand kan jy maar net hier slaap, net hier voor die stofie, jy sal verkluim buite in hierdie koue. Ek het nog van die sop oor wat Meraaitjie vir my gebring het vanoggend en vir ontbyt is daar nog ‘n stuk of drie anysbeskuite oor.”
Posted in Uncategorized, tagged Ceres, Ceres Zipslides, Leon von Moltke on 30/05/2011| 5 Comments »
In 1985 het ek ‘n koshuiskamer saam met ‘n lewendige rooikopseun gedeel wat op daardie stadium in Oshakati gebly het. Ek het al vergeet hoe ons munte by die SA Munt bestel het (en as ek reg onthou nog die Australiese Munt ook). Ons het saam in Oshakati gaan kuier met die army bus wat 60km/h gery het al die pad van Grootfontein af Oshakati toe en heelwat kattekwaad aangevang. Sy pa is aan die einde van die jaar verplaas en ons het heeltemal kontak verloor – tot hy my so paar maande gelede op Facebook opgespoor het.
Groot was my verbasing toe ek uitvind dat hy en sy familie die Ceres Zipslides (foefieslides soos ons dit genoem het) bedryf.
Hierdie naweek het ek die geleentheid gekry om weer vir Gawie te sien en op die slides te gaan ry. Wat ‘n ondervinding!
T.s.v. die 26 jaar sedert ons mekaar gesien het was dit asof ons mekaar gister laas by die koshuis gesien het en ons het geklets soos vinke in ‘n doringboom. By my aankoms het die son nog geskyn, maar met al die geselsery was die kouefront al bo-op ons teen die tyd wat ek uiteindelik in my reënpak (dankie Vader tog!) en my harnas was. Maar nou ja, in for a penny, in for a pound!
Die gids wag vir mense om oor die kloof met waterpoele onder te gly
Die slides begin met ‘n kort plattetjie en raak dan al steiler (vinniger) en langer soos dit aangaan. Ek het veral die vinniges en langes baie geniet, dis nogal blitsig in die nattigheid. Die langste slide is 240m, wat soos ek dit verstaan, die langste in die land is.
Daar was ‘n paar klein kinders in die groep en ek dink hulle het dit die meeste van almal geniet! In elk geval, dis iets wat min of meer enigiemand kan geniet, maak nie saak hoe oud of jonk, fiks of onfiks, atleties of onatleties jy is nie.
Ek kyk hoe die mense ingly (ek lek daai kabels se gat om te breek van daai ankers af)
Ek het al voorheen by hulle kompetisie in die Tsitsikamma gery, maar vir my was hierdie ongelooflik professioneel en vriendelik, die toerusting was splinternuut en baie goed versorg, so ek sal dit regtig baie sterk aanbeveel as jy iets opwindends wil doen!
Dankie julle, dit was heerlik!
En ‘n stem het uit die hemel gespreek
Posted in Uncategorized, tagged Ingrid Jonker, Leon von Moltke, tuin on 20/05/2011| 13 Comments »
Ek weet nou nie of mens dit nog herfs kan noem as dit ses grade in die oggend is nie (ek het amper daaraan gedink om vanoggend my handskoene aan te trek toe ek werk toe ry). Maar hierdie jaar se herfs, waarskynlik na die baie reën en koel somer, is meer intens en kleurvol as wat ek dit kan onthou van vorige jare. Soggens as die son begin opkom skyn dit goue glitter op die grasperk waar die neutboom sy blare en pekanneute op die gras strooi as niemand in die nag kyk nie. Die hadeda’s se blougroen vere flits in die son as hulle snawels die in die grond wurmpies oppik. Bedags begin dit lekker raak om in die sonnetjie te sit en lees sonder om ongemaklik warm te word.
Soos Ingrid Jonker geskryf het:
met ‘n pouveer in sy hoed